open-index/open-wikipedia-markdown huggingface dataset:
Kunming Changshui-alþjóðaflugvöllurinn

**Kunming Changshui alþjóðaflugvöllurinn** (IATA: **KMG**, ICAO: **ZPPP**) *([[Kínverska|kínverska:]] *昆明长水国际机场*; [[Pinyin|rómönskun:]] Kūnmíng cháng shuǐ guójì jīchǎng)* er meginflughöfn Yunnan héraðs í suðvesturhluta Alþýðulýðveldisins Kína. Hann er einn fjölfarnasti flugvöllur Kína.

Flugvöllurinn er staðsettur 24,5 km norðaustur af miðbænum á við fjallasvæði um 2.100 metra yfir sjávarmáli. Hann var vígður árið 2012 í stað gamla Kunming Wujiaba alþjóðaflugvallarins sem var rifinn.

Kunming Changshui völlurinn þjónar sem hlið að Suðaustur- og Suður-Asíu og er (ásamt Urumqi Diwopu flugvellinum) annar af tveimur innlendum safnflugvöllum Kína.

Hann er safnvöllur *China Eastern Airlines*, *Kunming Airlines (heimafélagið í Yunnan), Lucky Air, Sichuan Airlines og Ruili Airlines.* Alls eru 46 farþegaflugfélög starfandi á flugvellinum. Að auki eru farmflugfélög starfandi á vellinum (cargo). 

Flugvöllurinn hefur tvær flugbrautir og um hann fóru 48 milljónir flugfarþega árið 2019. Það gerir hann að einum fjölfarnasta flugvelli heims.

## Tenglar

* Vefsíða alþjóðaflugvallarins Kunming Changshui .
* Vefsíða um Kunming Changshui alþjóðaflugvöllinn]. Almennar upplýsingar, um flugvöllinn, flugfélög, komur og brottfarir, samgöngur frá flugvellinum og fleira.

## Heimildir

*
Svamphönd

**Svamphönd** eða **Njarðarvöttur** (fræðiheiti: *Isodictya palmata*) er tegund svampdýra af flokki hornsvampa.

## Nafngift
Nafnið svamphönd vísar til útlits svampsins, en hann getur vaxið í lagi sem minnir á mannshönd. Á ensku nefnist tegundin *mermaid's glove* (ísl. hafmeyjarhanski) og á færeysku ber hann nafnið *njarðarvøttur*.

Orðið *njarðarvöttur* hefur einnig verið notað í íslensku. Orðið kemur fyrir í þýðingu Odds Gottskálkssonar á Nýja testamentinu sem prentuð var árið 1540. Síðar hefur orðið verið notað í öllum íslenskum biblíuþýðingum frá 1584 til 1981. Orðið birtist einnig í biblíuþýðingunni frá 2007. Í biblíuþýðingunum hefur orðið þó aðeins verið notað almennt yfir svamp en ekki sem sértækt heiti fyrir tegundina svamphönd.

## Útlit og einkenni
Svamphönd er skærappelsínugul á meðan hún er á lífi en litur hennar dofnar fljótt og hún er yfirleitt orðin gul þegar hana rekur að landi. Svampurinn hefur op (osculum), með upphleyptum börmum, í röðum eftir yfirborðinu.

Svamphönd er mjög svipuð sumum öðrum Isodictya-tegundum og ekki ríkir einhugur meðal fræðimanna um flokkun þeirra.

## Útbreiðsla og búsvæði
Svamphönd hefur fundist við strendur Íslands, Bretlands, Orkneyja, Hjaltlandseyja, Færeyja, Vestur- og Norður-Noreg, í Skagerak, Hvítahafi og Karahafi.

## Nytjar
Frá Íslandi eru heimildir fyrir því að svamphendur hafi verið notaðar til að þvo ungabörnum, fægja málm og sem túttur á drykkjarflöskur barna.

Heimildir eru einnig frá ýmsum nytjum svamphandar í Færeyjum. Svamphönd var þar notuð áður fyrr til að skrúbba óhreinindi og í stað hálms til að kveikja upp eld. Hún var enn notuð til heimilisþrifa á Austurey í Færeyjum fyrir miðja 20. öld þar sem börn söfnuðu svamphöndum sem höfðu krækst í þorskalínur sjómanna.

## Í læknavísindum
Svamphönd hefur verið rannsökuð með tilliti til lífvirkra efna sem tegundin kynni að framleiða. Svo virðist sem efni úr svamphönd geti haft áhrif á boðefni frumna ónæmiskerfisins en niðurstöður þess efnis eru þó óljósar.

## Tilvísanir
Beykiætt

**Beykiætt** (fræðiheiti: Fagaceae) er ætt blómplantna sem meðal annars inniheldur beyki og eikur. Ættin inniheldur um 927 tegundir í 8 ættkvíslum. Beykiætt er meðal vistfræðilega mikilvægustu ætta á Norðurhveli því eikur eru lykiltegundir í skógum tempraða beltisins í Norður-Ameríku, Evrópu og Asíu.

## Útlit og einkenni
Flestar tegundir af beykiætt eru sumargræn tré eða runnar. Laufin eru stakstæð og fjaðurstrengjótt. Einkynja blóm vaxa á reklum og aldinið er yfirleitt hneta. Laufin eru oft sepótt og yfirleitt hafa þau bæði blaðstilk og axlablöð. Lauf plantna af beykiætt geta líkst laufum tegunda af rósaætt og skyldum ættum. Aldinin hafa ekki fræhvítu og hver hneta inniheldur eitt til sjö fræ.

## Nytjar
Margar tegundir af beykiætt eru efnahagslega mikilvægar. Eikartegundir (*Quercus*), kastaníur (*Castanea*) og beykitegundir (*Fagus*) eru notaðar sem timbur í gólf, húsgögn, skápa og tunnur. Korkur er unninn úr berki korkeikarinnar (*Quercus suber*). Kastaníuhnetur koma af trjám af ættkvíslinni *[[Castanea]]*. Tegundir úr nokkrum ættkvíslum eru ræktaðar til skrauts og yndisauka. Trjáskífur úr beyki er einnig stundum notað til að bragðbæta bjór.
Fræhvíta

**Fræhvíta** (enska: endosperm) er vefur sem myndast innan í fræi blómplantna eftir frjóvgun. Fræhvítan umlykur kímið (plöntufóstrið) og sér því fyrir næringu á formi sterkju, en getur einnig innihaldið fitu eða prótein. Fræhvíta er mikilvæg fæða fyrir sum dýr. Menn nota fræhvítu í mat, til dæmis er malað hveiti gert úr fræhvítu hveitiplöntunnar, hvít hrísgrjón eru fræhvíta hrísgrjónagrassins, kókoshneta inniheldur bæði fljótandi fræhvítu (kókosmjólk) og fasta fræhvítu (aldinkjöt) og fræhvíta byggs er aðalinnihaldsefnið í bjór.

Fræhvíta er þrílitna, ólíkt flestum öðrum vefjum blómplantna, sem eru tvílitna.
Bláglytta

**Bláhvelja** (fræðiheiti: *Aurelia aurita*) er tegund marglytta sem finnst meðal annars við Ísland. Bláhvelja er nánast glær og þekkist á fjórum skeifulaga kynkirtlum sem sjást þegar horft er ofan á hveljuna. Þó er erfitt að greina bláhvelju frá skyldum tegundum af *[[Aurelia]]*-ættkvíslinni og til þess þarf yfirleitt að gera DNA-próf.

## Útbreiðsla og búsvæði
Bláhvelja lifir í Norður-Atlantshafi. Hún finnst meðfram ströndum Evrópu og Norður-Ameríku þar sem hún sækir helst í víkur, strendur og sjávarlón.

Bláhvelja er algeng við Ísland og er skaðlaus.

## Vistfræði
Bláhveljur lifa að mestu á svifi, þar á meðal á lindýrum, krabbadýrum, lirfum möttuldýra, hjóldýrum, ungum burstaormum, kúsilþörungum, ýmsum eggjum og öðrum smáum lífverum. Stundum éta þær önnur hveldýr eða kambhveljur. Bláhveljur nota stingfrumur til að veiða bráð og vernda sig gegn afræningjum.

Bláhveljur innihalda hátt hlutfall fjölómettaðra fitusýra og þær eru því gjarnan étnar af rándýrum. Helstu afræningjar bláhvelja eru tunglfiskur, leðurskjaldbökur, aðrar hveljur og frumdýr.

## Tilvísanir
Caprera

**Caprera** er lítil eyja norð-austur af Sardiníu. Líkast til dregur hún nafn sitt frá viltum geitum sem bjuggu á henni.

Unnt er að komast fótgangandi yfir á næstu eyju La Maddalena, með brú sem byggð var 1891.

Flatarmál eyjarinnar er 15,7 km². Hæsti punktur er Monte Teialone, 212 m.

Í dag er eyjan friðuð sem hluti af Arcipelago di La Maddalena-þjóðgarðinum, og margir ferðamenn sækja hana vegna fagurrar náttúru og góðra stranda.
Guðmundur Felix Grétarsson

**Guðmundur Felix Grétarsson** (f. 25. maí 1972) er íslenskur rafveituvirki. Guðmundur Felix slasaðist alvarlega við störf sín árið 1998 og missti m.a. báða handleggi. Guðmundur vakti mikla athygli í kjölfar slyssins og setti meðal annars stefnuna á að fá grædda á sig nýja handleggi. Í janúar árið 2021 fór aðgerðin fram í Lyon í  Frakklandi og þykir hún marka tímamót í læknavísindum. 

Guðmundur Felix fæddist í Reykjavík. Foreldrar hans eru Grétar Felixson og Guðlaug Þórs Ingvadóttir. Hann lauk námi í rafveituvirkjun árið 1997 og hóf í kjölfarið störf hjá Rafveitu Reykjavíkur. Kona Guðmundar Felix er Sylwia Gretarsson. Guðmundur á tvær dætur úr fyrra sambandi, fæddar 1993 og 1997.

## Slysið
Guðmundur Felix starfaði sem rafveituvirki hjá Rafveitu Reykjavíkur og vann að viðgerð á háspennulínu við Hafravatn í janúar árið 1998. Guðmundur virðist hafa farið upp í rangan staur og snert línu sem straumur hafði ekki verið tekinn af. Í kjölfarið fellur hann átta metra niður úr staurnum. Við slysið hryggbrotnaði Guðmundur Felix  á þremur stöðum, brákast í hálsliðum, rifbein losnuðu frá hryggjarsúlunni og það kviknaði í handleggjum hans. Guðmundur Felix komst til meðvitundar tæpum þremur mánuðum síðar. Hann lá á sjúkrahúsi í 7-8 mánuði eftir slysið og fór þaðan í 14 mánaða endurhæfingu á Reykjalund. Við tóku erfið ár hjá Guðmundi og m.a. þurfti hann tvisvar sinnum að fara í lifrarígræðslu árið 2002.

Árið 2018 kom út heimildarmyndin *Nýjar hendur* *- innan seilingar* um sögu Guðmundar Felix.

## Aðgerðin
Guðmundur Felix fluttist til Lyon í Frakklandi sumarið 2013 og stóðu vonir til þess að þar yrði skömmu síðar gerð á honum handleggjaágræðsla. Ferlið var hins vegar langt og strangt og mun lengra en búist hafði verið við í upphafi. Sjö og hálfu ári eftir flutning til Frakklands og tuttugu og þremur árum eftir slysið, gekkst Guðmundur Felix undir aðgerðina í Lyon í Frakklandi þann 13. janúar árið 2021 þar sem framkvæmd var flókin handleggja- og axlarágræðsla. Um 50 læknar frá fjórum sjúkrahúsum tóku þátt í aðgerðinni en hún tók um 15 klukkustundir. Aðgerðin þótti takast vel og nokkrum dögum síðar sagðist Guðmundur ekki lengur vera handlangari nú væri hann orðinn handhafi. Við tekur þó langt bataferli og endurhæfing en ekki er hægt að meta árangur aðgerðarinnar að fullu fyrr en að þremur árum liðnum.

## Forsetaframboð 2024
Guðmundur Felix tilkynnti þann 3. apríl 2024 að hann hygðist gefa kost á sér í forsetakosningum Íslands síðar sama ár. Hann náði samt sem áður ekki tilskyldum meðmælendum og vantaði um 200 undirskriftir upp á.

## Tilvísanir
Bombus ruderarius

***Bombus ruderarius*** er tegund af humlum, finnst víða í Evrasíu og einnig örlítið í N-Afríku.

## Lýsing
Hún er svört eða grásvört með ljós ryðrauðan afturenda. Tungan er löng. Hún líkist mjög dekkri afbrigðum Bombus lapidariusB. lapidarius.
Drottningar eru 16–18 mm langar (29–32 mm vænghaf), þernur eru 9–16 mm (20–28 mm vænghaf) og druntar eru 12–14 mm (24–26 mm).

## Viðbótarlesning
* Eberhard von Hagen: *Hummeln: bestimmen, ansiedeln, vermehren, schützen*. S. 232
* Grashummeln bei wildbienen.de
* Grashummeln bei bombus.de 

## Tilvísanir
Robert Lee

**Robert Lee** getur átt við:
*Robert E. Lee, bandarískan hershöfðingja úr Þrælastríðinu.
*Robert Martin Lee, knattspyrnumann.
Meistaraflokkur Fram í knattspyrnu kvenna

**Meistaraflokkur Fram í knattspyrnu kvenna** er fulltrúi Knattspyrnufélagsins Fram í knattspyrnumótum kvenna á vegum KSÍ. Framarar voru meðal fyrstu liða til að leggja stund á íþróttina í kvennaflokki á árunum í kringum 1970 og tóku þátt í Íslandsmótinu flest fyrstu árin. Um langt árabil stóð starfsemi kvennaflokksins tæpt og um nokkurra ára skeið sendi félagið ekki lið til keppni. Nú um stundir (2021) er Framliðið í 2. deild.

## Saga
Upphaf nútímakvennaknattspyrnu á Íslandi hefur verið rakið til þess þegar handboltakonur nokkurra félaga á höfuðborgarsvæðinu tóku að grípa í fótbolta á æfingum yfir sumarmánuðina á ofanverðum sjöunda áratugnum. Þannig mættust handboltakomur úr Fram og KR í vináttuleik þegar árið 1968. Um svipað leyti fór Knattspyrnusamband Íslands að hvetja aðildarfélög sín til þess að hefja æfingar í kvennaflokki og var Íslandsmeistararmót innanhúss haldið árið 1971 og fyrsta Íslandsmótið utandyra árið eftir. Fram sendi lið til keppni í bæði skiptin, var það að mestu skipað stúlkum sem fyrst og fremst æfðu handknattleik.

Árið 1974 urðu Framkonur Reykjavíkur- og Íslandsmeistarar innanhúss. Er það enn í dag eini stóri titill félagsins í kvennaflokki. Þjálfari þessa fyrsta meistaraliðs var Sigmundur Ó. Steinarsson íþróttafréttamaður. Í liðinu voru m.a. stúlkur sem áttu eftir að vinna ótal titla fyrir handknattleikslið félagsins, s.s. Oddný Sigsteinsdóttir, Kolbrún Jóhannsdóttir, Jóhanna Halldórsdóttir og Guðný Guðmundsdóttir. Árin 1975 og 1976 hafnaði Fram í 2. sæti á Íslandsmótinu utanhúss.

Fyrir sumarið 1980 ákvað stjórn knattspyrnudeildar Fram að leggja niður kvennaflokkinn í óþökk liðsmanna sem margar hverjar gengu til liðs við önnur félög og náðu þar góðum árangri. Þótt flokkurinn væri fljótlega endurvakinn náði hann aldrei sama styrk. Framstúlkur unnu sigur í 2. deild sumarið 1987 en liðið beið afhroð í flestum leikjum árið eftir og var lagt niður á nýjan leik. Eftir misheppnaða tilraun til að blása nýju lífi í glæður meistaraflokks sumarið 1993 liðu sautján ár uns Fram sendi á ný meistaraflokk til keppni á Íslandsmóti.

Sumrið 2017 og 2018 tefldu Fram og Afturelding fram sameiginlegu kappliði. Samstarfið byrjaði vel og varð hið sameinaða lið strax á sínu fyrra ári meistari í þriðju efstu deild. Að loknu seinna árinu var samstarfinu slitið. Fram sendi á ný lið til keppni í á Íslandsmóti sumarið 2020.

Haustið 2022 hafnaði Fram í efsta sæti C-deildar eftir að hafa trónt á toppnum nánast frá fyrstu mínútu.

## Leiktíðir meistaraflokks Fram
Kevin Mark Philips

**Kevin Mark Phillips** (fæddur 25. júlí árið 1973 í Hitchin í Hertfordshire) er enskur fyrrverandi knattspyrnumaður sem lék síðast með Leicester City árið 2014.

Hann varð markahæstur í úrvalsdeildinni tímabilið 1999/2000 þegar hann lék með Sunderland. Á því tímabili skoraði hann 30 mörk, og vann einnig evrópska gullskóinn það ár. Góð frammistaða hans í Sunderland leiddi til þess að hann komst í enska landsliðið. Með landsliði tókst honum þó ekki að skora í 8 leikjum sínum.

Phillips skrifaði undir eins árs samning við Crystal Palace í júlí árið 2013, rétt fyrir fertugsafmælið sitt.
Lee Robert Clarke

**Lee Clark** (fæddur 27. október árið 1972) er enskur fyrrverandi knattspyrnumaður og knattspyrnuþjálfari þekktastur fyrir tíma sinn í Newcastle United. Clark lék sem miðjumaður sem leikmaður en er í dag stjóri hjá Birmingham City.

Snemma á ferlinum var hann vinsæll hjá aðdáendum en umdeild skipti til erkifjendanna í Sunderland árið 1997 ergði stuðningsmenn.

Hann er á Englandi kannski frægastur fyrir að mæta í Enskai bikarinn árið 1999, klæddur stuttermabol sem sagði „*Sad Mackem Bastards*. Mackem er manneskja frá Sunderland og bolurinn veðjaði á að Newcastle yrði í úrslitaleiknum á meðan Sunderland hafði ekki verið í úrslitaleik í mörg ár. Sem stuðningsmaður Newcastle var þetta umdeilt en sem leikmaður Sunderland var þetta til þess að hann átti á hættu að vera rekinn. Hann lék aldrei meira með Sunderland.

Næsti vinnuveitandi hans var London klúbburinn Fulham. Í 2004/05 tímabilið varð hann fyrirliði félagsins. Engu að síður var honum frjálst að yfirgefa félagið þegar samningur hans rann út sumarið 2005, við misjafnar tilfinningar meðal stuðningsmanna Fulham.

Rétt fyrir 2005/06 tímabilið samdi hann aftur við Newcastle.

Hann skoraði eitt mark eftir að hafa snúið aftur til Norðaustur-Englands og það var í nágrannaslag gegn Middlesbrough á St James' Park, þar sem hann jafnaði metin í 2-2 í framlengingunni. Þannig endaði hann með 26 mörk í öllum mótum fyrir félagið.

## Heimildir
*https://www.transfermarkt.com/lee-clark/profil/spieler/3477
*https://www.soccerbase.com/players/player.sd?player_id=1481
Jesifine Jinder

**Astrid Maria Josefine Jinder**, betur þekkt sem **Little Jinder** (fædd 20. febrúar árið 1988) er  sænsk söngkona og . Hún er dóttir Åsa Jinder.

Josefine Jinder gaf sína fyrstu plötu í ágúst árið 2008. Í mars árið 2009 kom út *Youth Blood* 12", báðar útgáfurnar komu út hjá bandaríska plötuútgáfu fyrirtækinu Trouble & Bass. Síðan hefur hún ferðast mikið og haldið tónleika og spilað bæði í evrópu og bandaríkjunum.

## Útgáfur

### Plötur
* 2013 - *Break Up*
* 2014 - *Little Jinder*
* 2016 - *Allting suger*
* 2018 - *Hejdå*
* 2020 - *Little Jinder's Unreleased Romance*

## Heimildir


## Heimasíða
*Heimasíða
Robert Martin Lee

**Robert Martin Lee** (fæddur 1. febrúar árið 1966 í London) er enskur fyrrverandi knattspyrnumaður. Á ferlinum spilaði hann með Charlton Athletic, Newcastle United, Derby County, West Ham, Oldham Athletic og Wycombe Wanderers. Hann lék einnig 21 landsleik fyrir England og var hluti af HM-hópi Englands á HM 1998.

## Heimildir
*https://www.transfermarkt.com/rob-lee/profil/spieler/14183
*https://www.national-football-teams.com/player/16581/Rob_Lee.html
*https://www.soccerbase.com/players/player.sd?player_id=4463
Holtavörðuvatn

**Holtavörðuvatn** er stöðuvatn á Holtavörðuheiði í 326 metra hæð, nálægt veginum yfir heiðina vestan megin við veginn.
Jinci

**Jinci** (eða **Jin musterið**) *([[Kínverska|kínverska:]] *晉祠)*; [[Pinyin|rómönskun:]] Jìncí)* er musterisamstæða nálægt Taiyuan höfuðborg Shansi héraðs í Alþýðulýðveldinu Kína. Það er staðsett 25 km suðvestur af Taiyuan borg við rætur Xuanweng-fjalls. Jin musterið var stofnað fyrir um 1400 árum og var stækkað á næstu aldir. Í dag er fjölbreytt safn með meira en 100 höggmyndum, byggingum, veröndum og brúm.
 
Aðalhofið í Jinci er „Hof hinnar heilögu móður“ sem byggt var á árunum 1023 til 1032 er Songveldið ríkti (960–1279). Þar eru útskornir trédrekar vafðir í kringum átta súlur sem styðja þak byggingarinnar. Við Jin musterið er klassískur garður með 3.000 ára gömlum sýprus trjám frá tímum Zhou ríkisins. Vestur af „Hofi hinnar heilögu móður“ er musteri tileinkað guðdómnum Shuimu, en það var vatnspúki, andi eða norn af búddískum og taóískum uppruna í kínverskri goðafræði. Við hliðina á Jinci er fjölskylduhús byggt árið 1532 fyrir Wang Qiong, háttsettan embættismann á tímum Mingveldisins (1368–1644).

## Heimildir
 
*
Taiyuan Wusu-alþjóðaflugvöllurinn

**Alþjóðaflugvöllur Taiyuan Wusu** (IATA: **TYN**, ICAO: **ZBYN**) *([[Kínverska|kínverska:]] *太原武宿国际机场*; [[Pinyin|rómönskun:]] Tàiyuán Wǔsù Guójì Jīchǎng*) er meginflughöfn Taiyuan borgar í héraðinu Shansi í Alþýðulýðveldinu Kína. Hann er stærsti flugvöllurinn í Shansi og er staðsettur um 15 kílómetra suðaustur af miðborg Taiyuan.

Flugvöllurinn sem var fyrst byggður árið 1939, hefur þróast í mikilvægasta flugvöll héraðsins, með tengingu við flestar stórborgir Kína. Hann var endurbyggður að miklu leyti með nýrri flugstöð árið 2006 sem bætti við getu til að þjóna allt að 6 milljónum farþega á ári. Síðan hefur völlurinn verið fráviksflugvöllur fyrir alþjóðaflugvöllinn í Beijing.

Flugfélögin *China Eastern Airlines* og *Hainan Airlines* eru umfangsmikil á vellinum. Alls starfar 31 flugfélag á vellinum.

Árið 2019 var flugvöllurinn með um 14 milljónir farþega. Flestir áfangastaðir eru innan Kína.

## Tenglar

* Vefsíða alþjóðaflugvallarins Taiyuan Wusu .

## Heimildir

*
Tilburg-háskóli

**Tilburg-háskóli** er almenningsháskóli sem sérhæfir sig í félagsvísindum, hagfræði, lögfræði, viðskiptafræði, guðfræði og hugvísindum. Hann er í Tilburg, í syðri hluta Hollands.

Tilburg er með rúmlega 17.400 nemendur, þar af eru 18 prósent sem eru alþjóðlegir nemendur. Þessi prósenta hefur hækkað stöðugt á undanförnum árum. Tilburg býður bæði upp á kennslu á hollensku og ensku. 2019 voru 48 af 71 námsgráðu kenndar á ensku. Tilburg verðlaunar árlega 120 PhD nema árlega.

## Saga
Tilburg var stofnaður 1927 sem Roomsch Katholieke Handelshoogeschool (Kaþólski rómverski viðskiptaháskólinn) og var staðsettur í syðri, kaþólska hluta Hollands. Hann breytti um nafn 1938 og kenndi þá sig við hagfræði. 1963 breytti hann aftur um nafn og kallaðist þá kaþólski háskólinn í Tilburg og síðar í kaþólska háskólann Brabant. Að endingu hætti skólinn að tengja sig við kaþólsku, en enn er litið á hann sem kaþólskan skóla.

## Heimildir
*
Bombus distinguendus

***Bombus distinguendus*** er tegund af humlum, finnst víða í Evrópu.

## Lýsing
Hún er yfirleitt rauðgul eða gulleit með dekkri röndum og með breiða svarta rönd á milli vængfestinga.
Drottningar eru 19-22 mm langar (38-42 mm vænghaf), þernur eru 11-18 mm (23-35 mm vænghaf) og druntar eru 14-16 mm (28-31 mm).


File:Bombus distinguendus.jpg


## Tilvísanir
Bombus subterraneus

***Bombus subterraneus*** er tegund af humlum, sem finnst víða í Evrópu.

## Lýsing
Hún er mjög breytileg á lit, frá því að vera nær svört með ljósari brodd, yfir í að vera með breiðar gular rendur. Tungan er löng.
Drottningar eru 19-22 mm langar (38-42 mm vænghaf), þernur eru 11-18 mm (23-35 mm vænghaf) og druntar eru 14-16 mm (28-31 mm vænghaf).


File:Andrena cineraria - UK 1.jpg
File:Andrena cineraria - UK 2.jpg
File:Vallhumla Hane06178.jpg


## Tilvísanir
Bombus borealis

***Bombus borealis*** er tegund af humlum, ættuð frá norðurhluta N-Ameríku.


File:Bombus borealis queen.jpg
File:Bombus borealis usgs.jpg
File:Northern Amber Bumble Bee (Bombus borealis) on Red Clover (Trifolium pratense) - Crow Head, Newfoundland 2019-08-15.jpg


## Tilvísanir
Kashima Antlers

**Kashima Antlers** er japanskt knattspyrnufélag frá borginni Kashima. Það hefur sigrað japönsku úrvalsdeildina alls átta skipti og er sigursælasta félag Japans.

## Titlar
* **[[J-League]]:** 
** **Japanskir meistarar (9):** 1996, 1998, 2000, 2001, 2007, 2008, 2009, 2016, 2025
* ***Keisarabikarinn''' (5):''' 
** [[1997]], [[2000]], [[2007]], [[2010]], [[2016]]
* ***Yamazaki Nabisco-bikarinn** (6)**:** 
** [[1997]], [[2000]], [[2002]], [[2011]], [[2012]], [[2015]]
* ***Xerox-ofurbikarinn*' (5):'''
** 1997, 1998, 1999, 2009, 2010

## Þekktir leikmenn

*Atsuto Uchida
*Daiki Iwamasa
*Atsushi Yanagisawa
*Masahiko Inoha
*Takuya Honda
*Takayuki Suzuki
*Koji Nakata
*Mitsuo Ogasawara
*Osamu Yamaji
*Jorginho
*Bismarck Barreto Faria
*Fábio Júnior Pereira
*Carlos Mozer
*Mazinho Oliveira
*Euller

## Tengill
* https://www.antlers.co.jp/
Bombus sylvarum

***Bombus sylvarum*** er tegund af humlum, finnst víða í Evrópu.

## Lýsing
Hún er yfirleitt ljósgul með svörtum röndum. Dökkt eða svart afbrigði getur verið staðbundið algengara. Tungan er löng.
Drottningar eru 16-18 mm langar (29-32 mm vænghaf), þernur eru 10-15 mm (21-27 mm vænghaf) og druntar eru 12-14 mm (23-26 mm).


Bombus sylvarum - Pedicularis sceptrum-carolinum - Niitvälja bog.jpg
Bombus Sylvarum - Centaurea scabiosa - Keila2.jpg
Bombus sylvarum (male) - Knautia arvensis - Keila1.jpg
Bombus sylvarum queen - Echium vulgare - Keila.jpg
Bombus sylvarum ventral.jpg


## Tilvísanir
Jiangsu Guoxin-Sainty F.C.

**Jiangsu Guoxin Sainty F.C** er kínverskt knattspyrnufélag frá borginni Nanjing. Þeir eru ríkjandi meistarar í Kína. Viðar Örn Kjartansson lék með félaginu um tíma.

## Titlar
### Kínverska Ofurdeildin
* **Meistarar:** 2020

### Kínverska Bikarkeppnin
* **Meistarar:** 2015
* *Úrslit:* 2014, 2016

### Kínverski Ofurbikarinn
* **Meistarar:**2013
* *Úrslit:* 2016, 2017

## Tengill
* http://fc.suning.com/
Jinan Yaoqiang-alþjóðaflugvöllurinn

**Alþjóðaflugvöllur Jinan Yaoqiang** (IATA: **TNA**, ICAO: **ZSJN**) *([[Kínverska|kínverska:]] *济南遥墙国际机场*; [[Pinyin|rómönskun:]] Jǐnán Yáoqiáng Guójì Jīchǎng)* er meginflughöfn Jinan höfuðborgar Shandong í héraðs í Alþýðulýðveldinu Kína.

Flugvöllurinn er staðsettur um 33 kílómetra norðaustur af miðborg Jian og er rétt norðan við Yaoqiang bæinn sem flugvöllurinn er nefndur eftir. Hann er tengdur við miðborg Jinan með hraðbrautum. Völlurinn er við hraðbrautir á svokölluðum Jinan hringvegi sem liggur um höfuðborgina, og hraðbrautunum Beijing – Sjanghæ og Qingdao – Yinchuan. 

Alþjóðaflugvöllurinn var opnaður árið 1992 og er nú stærsti flugvöllur fyrir borgaraflug í Shandong héraði. Hann þjónar aðallega vestur- og miðsvæðum héraðsins, þar á meðal Jinan, Zibo, Tai'an, Liaocheng, Dezhou, Binzhou, Jining og Heze.

Hann er meginsafnvöllur heimaflugfélagsins *Shandong Airlines*. Flugfélögin *China Eastern Airlines* og *Hainan Airlines* eru umfangsmikil á vellinum. Alls starfa 38 flugfélag á vellinum.

Flestir áfangastaðir eru innan Kína, en einnig eru flug frá Jinan til Helsinki, Osaka, Seúl, Parísar, Bangkok, Singapúr, Los Angeles, Moskvu og fleiri staða.

Árið 2018 var flugvöllurinn með um 16.6 milljónir farþega.

## Tenglar

* Vefsíða Jinan Yaoqiang alþjóðaflugvallarins.
* Vefsíða Travel China Guide um Jinan Yaoqiang flugvöllinn.

## Heimildir

*
Rán (norræn goðafræði)

**Rán** og maðurinn hennar, Jötuninn Ægir, eru persónugervingar hafsins. Rán hefur net sem hún reynir að ginna sæfara í. Hún er ásynja drukknandi manna og táknar allt það illa og hættulega við hafið en Ægir er guð sædýra og er góði hluti hafsins. Saman eiga þau níu dætur sem eru öldurnar:  Bára, Blóðughödda, Bylgja, Dúfa, Hefringa, Himinglæva, Hrönn eða Dröfn, Kólga og Unnur.

## Tilvísanir
Thomas Tuchel

**Thomas Tuchel**  er þýskur knattspyrnustjóri og fyrrum leikmaður. Hann er verðandi stjóri enska landsliðsins frá janúar 2025.

Hann hefur stýrt stórum félögum eins og Bayern München, Chelsea FC og PSG.

Tuchel var sigursæll sem knattspyrnustjóri franska félagsliðsins PSG og vann 2 deildartitla og 4 bikartitla. Þrátt fyrir afar gott sigurhlutfall með PSG var hann látinn fara. En Tuchel hefur lent í ágreiningi við stjórnir knattspyrnufélaga á þjálfaraferli sínum. Hann hefur tekið við liðum Jürgen Klopp tvívegis, við Mainz 05 og Borussia Dortmund.

Tuchel spilaði sem varnarmaður en ferillinn var stuttur vegna hnémeiðsla.

## Ferill
### Chelsea
Thomas Tuchel tók við Chelsea í lok janúar 2021. Hann byrjaði afar vel með Chelsea og var ósigraður í fyrstu 14 leikjum sínum. Svo kom að því að hann tapaði og það illa, 2:5, fyrir botnliði WBA á heimavelli. Hann komst með liðið í úrslit FA-bikarsins og Meistaradeild Evrópu í maí sama ár. Chelsea vann Manchester City 1-0 í úrslitum Meistaradeildarinnar.

Tuchel var rekinn frá félaginu í september 2022 eftir tap gegn Dynamo Zagreb í meistaradeildinni.
Postulínskórall

**Postulínskórall** (fræðiheiti: *Lophelia pertusa*) er tegund kóraldýra sem myndar kóralrif í köldum sjó Atlantshafs, Karíbahafs og Alboranhafs. Postulínskóralrif eru mikilvæg búsvæði fyrir fjölda dýrategunda. Postulínskórall á hins vegar undir högg að sækja vegna þess hversu hægt hann vex, vegna skemmda af veiðarfærum og vegna olíuleitar og olíuvinnslu.

Postulínskórall lifir á hafsvæðum við Ísland.

## Vöstur og útlit
Postulínskórall myndar hægvaxta kóralrif sem vex um 1 millimetra á ári. Geislakolefnisgreining á kóralrifi utan við Norður-Karólínu bendir til þess að rif geti orðið 40.000 ára gömul og að stakar kóralgreinar geti lifað í 1.000 ár. Stærsta postulínskóralrif sem þekkt er vex utan við Lofoten í Noregi. Það er um 3 km × 35 km og vex á um 300-400 metra dýpi.

## Vistfræði
Postulínskóralrif eru búsvæða ýmissa tegunda djúpsjávarfiska. Hafáll (*Conger*), hákarlar og ýmsir aðrir hópar fiska (t.d. enska: groupers and hake). Hryggleysingjar sem sækja í postulínskóralrif eru meðal annars slöngustjörnur, lindýr, marflær og krabbar. Ofan við postulínskóralrif eru sumir djúpsjávarfiskar, til dæmis silfurfiskar (*Argyropelecus*) og laxsíld (enska: lanternfish). sérlega algengir sem bendir til þess að þeir tengist fæðuvef kóralrifjanna.

## Myndir

Lophelia worldmap 372.jpg|Skráð útbreiðsla postulínskórals.
Lophelia figure 1 600.jpg|Kalkgrind af dauðum postulínskóral.
Lophelia fauna 600.jpg|Humrungur sem lifir á postulínskóral.
Lophelia3.jpg|Hafáll í skjóli postulínskóralrifs.


## Tilvísanir
Skelkrabbar

**Skelkrabbar** (fræðiheiti: Ostracoda) eru flokkur krabbadýra sem inniheldur samtals um 70.000 tegundir, þar af 13.000 núlifandi tegundir. Skelkrabbar eru smásæir, yfirleitt um 1 millimetri að lengd. Flestir skelkrabbar lifa botnlægir í sjó eða sem dýrasvif, aðrir í ferskvatni og nokkrir hópar skelkrabba lifa á þurrlendi. Skelkrabbar eru ýmist rándýr, jurtaætur, hræætur eða síarar.

Skelkrabbar eru á Íslandi, bæði í ferskvatni og sjó.

## Tenglar
* Jón Már Halldórsson. „Hvað er vitað um skelkrabba?“ Vísindavefurinn, 22. október 2010. Sótt 25. janúar 2021.
Guangzhou F.C.

**Guangzhou Evergrande Taobao F.C.** (oftast kallað **Guangzhou Evergrande**) er  kínverskt knattspyrnufélag, sem leikur í kínversku úrvalsdeildinni, heimaleikvangur þeirra heitir Tianhe Stadium og er staðsettur í borginni Guangzhou.

Þjálfari félagsins er ítalska fótbolta goðsögnin Fabio Cannavaro. 

## Tengill
* https://gzfc.evergrande.com/default.aspx*(Á Kínversku)*
Bombus alpinus

***Bombus alpinus*** er tegund af humlum, ættuð frá Mið- og Norður-Evrópu. *B. alpinus* heldur sig sérstaklega í fjallendi og á túndrum. Tegundin *[[Bombus hyperboreus|B. hyperboreus]]* rænir búum hennar (sníkjulífi).

## Lýsing
Hún er svört, en rauðgul aftan á afturbol.


File:Bombus alpinus1.jpg
File:Alpehumle (Bombus alpinus) på blømande Salix.jpg


## Tilvísanir
Bombus hyperboreus

***Bombus hyperboreus*** er tegund af humlum, ættuð frá heimskautssvæðum N-Evrópu og Grænlands. Hún var áður talin vera einnig á heimsskautssvæðum N-Ameríku, en 2015 var sú aðgreind sem önnur tegund, *[[Bombus natvigi]]*.

Tegundin rænir búum annarra heimskautshumla (Alpinobombus) t.d. B. alpinus og B. polaris, en er sjálf illfær um að fá þernur.

## Lýsing
Hún er með rauðbrúnan háls, svört milli vængja og rauðgul framan á afturbol og með svartan enda.


File:Bombus hyperboreus1.jpg
File:Bombus hyperboreus queen and worker.jpg|Drottning og þerna
File:Bombus hyperboreus hann.jpg|Druntur


## Tilvísanir
Port Elizabeth

**Port Elizabeth** (afríkanska: *Die Baai) (*xhosa*: iBhayi)* er hafnarborg í Suður-Afríku, við Indlandshaf. Hún er sjötta fjölmennasta borg landsins með tæpa milljón íbúa (2020). Í grennd er Addoþjóðgarðurinn.
NK Maribor

**Nogometni Klub Maribor**, eða einfaldlega *NK Maribor*, er slóvenskt knattspyrnufélag með aðsetur í bænum Maribor í norðvestur Slóveníu. Félagið var stofnað árið 1960 og treyjur liðsins eru fjólubláar og gular. *NK Maribor* leikur í Slovenska Nogometna Liga, sem er efsta deild landsins, og spilar heimaleiki sína á Ljudski vrt. Núverandi þjálfari er Mauro Cameronesi.

## Árangur í deild

## Þekktir leikmenn
*  Matjaž Kek
*  Elvedin Džinič
*  Rene Krhin
*  Suad Filekovič
*  Nastja Čeh
*  Željko Milinovič
 
## Heimasíða
*https://www.nkmaribor.com/

## Heimildir
Xian Xianyang-alþjóðaflugvöllurinn

**Alþjóðaflugvöllur Xian Xianyang** (IATA: **XIY**, ICAO: **ZLXY**) *([[Kínverska|kínverska:]] *西安咸阳国际机场*; [[Pinyin|rómönskun:]] Xī'ān xiányáng guójì jīchǎng)* er meginflughöfn Xian höfuðborgar Shaanxi í héraðs í Alþýðulýðveldinu Kína.

Flugvöllurinn er staðsettur um 25 kílómetra norðvestur af miðborg Xian og 13 kílómetra norðaustur af miðborg Xianyang, sem gefur flugvellinum nafn sitt.

Hann þjónar Xian borg, Shaanxi héraði, auk öllu Guanzhong svæðinu. Hann nær yfir 5 ferkílómetra svæði og er stærsti flugvöllur í Norðvestur-Kína og næststærsti flugvöllur í Norður-Kína. 

Flugvöllurinn er tengdur við miðborg Xian með snarlestum. Strætisvagnar tengja einnig flughöfnina við Xian og Xianyang borg. Reglubundnar ferðir almannavagna eru í boði til margra nágrannaborga. 

Tvær flugstöðvar voru byggðar á árunum 1991-2003. Þriðja flugstöðin var opnuð 2012. Þá var önnur flugbraut tekin í notkun sem er 3.800 metrar að lengd og er nægilega stór til að takast á við Airbus A380.

Xian Xianyang flugvöllurinn er safnvöllur flugfélaganna *China Eastern Airlines*, *Okay Airways*, *Tianjin Airlines*, *Hainan Airlines*, *Sichuan Airlines*, *Shenzhen Airlines*, sem og heimaflugfélaganna *Joy Air* og *Air Chang'an*. - Alls starfa 57 flugfélag á vellinum.

Flestir áfangastaðir eru innan Kína, en einnig eru flug frá Xian til Helsinki, Tókýó, Torontó, Bangkok, Singapúr, Brussel, Dúbaí, Moskvu og fleiri staða.

Árið 2018 var flugvöllurinn með um 44.6 milljónir farþega. Það gerir hann að fjölfarnasta flugvellinum í norðvestur Kína. Flugvöllurinn var þá 14. fjölfarnasti flugvöllur Kína hvað varðar farmumferð.

## Tenglar

* Kínversk og ensk vefsíða Xian Xianyang alþjóðaflugvallarins .
* Vefsíða Travel China Guide um Xian Xianyang flugvöllinn.. Almennar upplýsingar, kort af flugvellinum, samgöngur lesta og almenningsvagna á flugvöllin o.fl.

## Heimildir

*
Sýslur í Washington

**[[Sýslur í Bandaríkjunum|Sýslur]] í [[Washington (fylki)|Washington]]** eru 39 talsins.

## Listi

## Tilvísanir
Francis Beaufort

**Francis Beaufort** (f. 27. maí 1774 – d. 17. desember 1857) var flotaforingi í breska sjóhernum. Árið 1805 bjó hann til kvarða til að mæla vindstyrk, Beaufort-kvarðann. Beaufort-eyja, óbyggð eyja á Suðurskautslandinu, er nefnd eftir honum.
James Clark Ross

**James Clark Ross** (15 apríl 1800 – 3 apríl 1862) var breskur herforingi í sjóhernum og heimskautalandkönnuður.

Er hans einkum minnst fyrir landkönnunarleiðangra sína. Hann tók þátt í tveim leiðöngrum sem frændi hans, John Ross, stóð í forsvari fyrir, fjórum undir stýrimennsku William Parry, og loks þeim sem helst er minnst sem hann stóð í forsvari fyrir sjálfur 1839 - 1843. Er nefndur eftir honum Ross-sjór, næststærsti innsjórinn á Suðurskautslandinu.
Xining Caojiabao-alþjóðaflugvöllurinn

**Alþjóðaflugvöllur Xining Caojiabao** (IATA: **XNN**, ICAO: **ZLXN**) *([[Kínverska|kínverska:]] *西宁曹家堡国际机场*; [[Pinyin|rómönskun:]] Xīníng Cáojiābǎo Guójì Jīchǎng)* er flughöfn Xining höfuðborgar Qinghai héraðs í Alþýðulýðveldinu Kína.
 
Flugvöllurinn er staðsettur í 2170 metra hæð yfir sjó, í Huzhu sýslu, Haidong, um 30 km austur af miðborg Xining.
 

Flugvöllurinn tók til starfa árið 1991 og var stækkaður árið 2011 þegar byggð var ný 3.800 metra löng flugbraut í stað þeirrar gömlu. Þriðja stækkunin hófst árið 2018. Vegna aukinnar umferðar og meiri áherslu á ferðaþjónustu var nafni flugvallarins breytt árið 2018, þar sem hann fékk opinberlega viðskeytið „alþjóðaflugvöllur“.
 
Strætisvagnar tengja flughöfnina við miðborg Xining. Reglubundnar ferðir almannavagna eru í boði til nágrannabæja.
 
Flugfélögin *China Eastern Airlines*, *China Southern Airlines*, *Loong Air* og *Sichuan Airlines*, eru umsvifamest á flugvellinum. - Alls starfa þar 18 flugfélög.
 
Flestir áfangastaðir eru innan Kína, en einnig eru alþjóðaflug frá Xining til Hong Kong, Tókýó, Taípei, Bangkok, Kuala Lumpur, og fleiri staða. Flugvöllurinn þjónar einnig sem varaflugvöllur fyrir Urumqi Diwopu alþjóðaflugvellinn vegna flugleiða til Evrópu og Vestur-Asíu. 

Árið 2018 var flugvöllurinn með um 6.4 milljónir farþega.

## Tenglar
 
* Kínversk vefsíða Xining Caojiabao alþjóðaflugvallarins .
* Vefsíða Travel China Guide um Xining Caojiabao flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Bugulma

**Bugulma** er lítil borg suðvestarlega í Rússlandi. Bærinn er staðsettur í lýðveldinu Tatarstan og hafði 86.747 íbúa í ársbyrjun 2015.

Staðurinn dregur nafn sitt af fljóti með álíka nafn sem aftur merkir svipað og Bugða, það er bugðótt fljót.

## Þekktir einstaklingar með tengsl við bæinn
Bugulma er fæðingarbær Alsou sem söng fyrir Rússland í Eurovision árið 2000 og lenti í öðru sæti.

Jaroslav Hasek sem reit um Sveik dáta sem aftur er víðlesnasta bók á tékknesku var árið 1918 borgarstjóri eða svæðisstjóri yfir Bugulma.

## Tilvísanir
Samuel Slater

**Samuel Slater** ( 9. júní 1768 – 21 apríl 1835) var bandarískur iðnjöfur af breskum ættum. Hann er þekktur sem upphafsmaður Iðnbyltingarinnar í Bandaríkjunum og upphafsmaður bandarískar verksmiðjuframleiðslu en í Bretlandi er hann þekktur sem "Slater the Traitor". Slater flutti breska tækni í textíl til Ameríku og aðlagaði miðað við Bandaríkin. Hann var lærlingur hjá frumkvöðli í breskum textíliðnaði og  stal þar hönnun af breskum verksmiðjuvélum. Hann flutti síðan til  Bandaríkjanna. Hann hannaði fyrstu textílmillurnar í Bandaríkjunum og stofnaði seinna  eigin fyrirtæki  með sonum sínum. Hann átti þegar mest lét þrettán spunaverksmiður og hafði komið upp leigujörðum og verksmiðjuþorpum kringum textílverksmiðjur sínar svo sem í  Slatersville á Rhode Island.
Náhönd

**Náhönd** (fræðiheiti: *Alcyonium digitatum*) er tegund af mjúku kóraldýri af ættbálki leðurkóralla. Náhönd er algeng við Ísland.

## Búsvæði
Náhönd er algeng á grunnsævi við Ísland, sérstaklega á klapparbotnum og hraunum þar sem straumur er mikill. Slík svæði eru til dæmis víða um Faxaflóa. Hún lifir yfirleitt á grunnum svæðum ofan 50 metra dýpis. Náhönd er einnig algeng við Surtsey þar sem hún var fyrst skráð fundin árið 1969, aðeins tveimur árum eftir að Surtseyjargosi lauk.

## Fæða
Náhönd er síari sem lifir á smásæjum við sjávarbotninn, til dæmis á krabbaflóm.

## Tilvísanir
Baðmullarverksmiðja

**Baðmullarverksmiðja** er hús þar sem  band er spunnið eða efni ofin úr baðmull. Á tímum Iðnbyltingarinnar voru baðmullarverksmiðjur mikilvægur þáttur í verksmiðjuþróun. Flestar slíkar verksmiðjur voru reistar á árunum  1775 til  1930.

Flestar af fyrstu baðmullarverksmiðjunum voru reistar í sveitum við straumharðar ár og voru vatnshjól notuð til að knýja vélar verksmiðjunnar. Gufuvél sem Boulton and Watt þróuðu leiddi til þess að eftir 1781 var farið að byggja stærri, gufuknúnar verksmiðjur sem voru staðsettar í iðnaðarborgum. Árið 1802 voru yfir 50 baðmullarverksmiðjur í Manchester og Salford.
Arne Friedrich

**Arne Friedrich** (fæddur 29. maí árið 1979 í Bad Oeynhausen) er fyrrum þýskur knattspyrnumaður sem lék fyrir SC Verl, Arminia Bielefeld, Hertha Berlín, VfL Wolfsburg og Chicago Fire.

Hann lék 82 A-deildarleiki fyrir Þýskaland og skoraði 1 mark. Hann þreytti frumraun sína gegn búlgaríu þann 21. Ágúst árið 2002 í leik sem lauk með 2-2 jafntefli.

## Titlar
* HM 2006: 2006 (brons)
*  Fifa Confederations Cup: 2005 (brons)
David Odonkor

**David Odonkor** (fæddur 21. febrúar árið 1984 í Bünde) er  þýskur fyrrverandi  knattspyrnumaður. 

Hann þreytti frumraun sína í þýsku úrvalsdeildinni snemma árs 2002. Odonkorr var mjög fljótur leikmaður.

Árið 2006 var honum óvænt bætt í leikmannahóp Jürgen Klinsmann fyrir HM 2006. Rétt áður, 30. maí, árið 2006, lék hann sinn fyrsta landsleik, í vináttulandsleik gegn Japan (2-2). Faðir Odonkor er frá Gana, en hann fyrir landslið Þýskalands. Eftir að leikmannaferlinum lauk gerðist hann knattspyrnustjóri.
Sýslur í Georgíu

**[[Sýslur í Bandaríkjunum|Sýslur]] í [[Georgía (fylki)|Georgíufylki]]** eru 159 talsins.

## Listi

## Tilvísanir
FK Olimpik

**Fudbalski klub Olimpik Sarajevo ** (oftast þekkt sem**Olimpik**) er bosnískt knattspyrnufélag,  með aðsetur í Sarajevó. Félagið leikur í Bosnísku úrvalsdeildinni *Premijer liga Bosne i Hercegovine *.
## Titlar
***Bosníska Úrvalsdeildin**:1996–97, 2008–09, 2019–20
***Bosníska Bikarkeppnin**:2014–15

## Tenglar
*https://m.facebook.com/fkolimpiksarajevo/
FC Sheriff Tiraspol

**FC Sheriff Tiraspol** (Kyrillískt letur: *ФК Шериф Тирасполь*) er  moldóvskt knattspyrnufélag frá borginni Tiraspol. Félagið var stofnað árið 1997 og er gríðarlega sigursælt. Það hefur margoft tekið þátt í evrópukeppnum með ágætum árangri.

## Titlar
* *[[Divizia Naţională]]:* *(21)* 2000–01, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2011–12, 2012–13, 2013–14, 2015–16, 2016–17, 2017, 2018, 2019, 2020-2021, 2021-22, 2022-23
* *[[Cupa Moldovei]]:*     *(12)* 1998–99, 2000–01, 2001–02, 2005–06, 2007–08, 2008–09, 2009–10, 2014–15, 2016–17, 2018–19,2021-22, 2022-23

## Árangur í deild

## Tilvísanir

## Tenglar
* fc-sheriff.com
* facebook
* YouTube
* SOCCERWAY
* SofaScore
* Transfermarkt
* Elevensports
Hnefluætt

**Hnefluætt** (fræðiheiti: Russulaceae) er ætt margvíslegra sveppa. Ættin inniheldur um 1900 tegundir í 8 ættkvíslum og hefur útbreiðslu um allan heim. Hnefluætt inniheldur sveppi með áberandi hatta, svepprótarsveppi, ætisveppi og sveppi af ýmsum vaxtarformum.

Á Íslandi finnast nokkrar tegundir af hnefluætt, bæði hneflur (*Russula*) og lektusveppir (*Lactarius*).
Dundalk FC

**Dundalk Football Club** (Írsk gelíska:*Cumann Peile Dhún Dealgan*) er írskt knattspyrnufélag með aðsetur í Dundalk.  
## Titlar
***Írska Úrvalsdeildin** (14): 1932–33, 1962–63, 1966–67, 1975–76, 1978–79,
1981–82, 1987–88, 1990–91, 1994–95, 2014,
2015, 2016, 2018, 2019
***Írska Bikarkeppnin** (12): 1941–42, 1948–49, 1951–52, 1957–58, 1976–77,
1978–79, 1980–81, 1987–88, 2001–02, 2015,
2018, 2020

## Heimildir
* https://www.dundalkfc.com/
Marta Lovísa Noregsprinsessa

**Marta Lovísa Noregsprinsessa** (f. 22. september 1971) er norsk prinsessa og eina dóttir koungshjónanna Haraldar 5. Noregskonungs og Sonju Noregsdrottningar. 

Marta Lovísa var gift rithöfundinum Ara Behn frá 2002-2017 og eignaðist með honum þrjár dætur. Ari fyrirfór sér í desember árið 2019.

Marta Lovísa er fjórða í erfðaröð norsku krúnunnar, á eftir bróður sínum Hákoni krónprins og börnum hans tveimur. Árið 2002 afsalaði Marta Lovísa sér lífeyri frá konungshöllinni og einnig titlinum „kon­ung­leg há­tign“ og kvaðst þá vilja frelsi til að sinna áhuga­mál­um sín­um. Marta Lovísa sem er menntaður sjúkraþjálfari, rak „engla­skóla“ um tíma (sem kenndi fólki skyggnigáfu og hvernig maður kæmist í samband við engla) og var einnig meðhöfundur tveggja sjálfshjálparbóka sem áttu að aðstoða lesendur við að komast í samband við engla. 

Marta Lovísa giftist í annað sinn árið 2024, Bandaríkjamanni að nafni Durek Verrett. Verrett er sjálfsyfirlýstur „seiðmaður“ (*shaman*) sem hefur víða verið lýst sem svindlara og samsæriskenningamanni. Meðal annars hefur hann fullyrt að hann sé dæmdur glæpamaður og að hann hafi risið upp frá dauðum.

## Tilvísanir
Engill

**Engill** er vættur sem kemur fyrir í ýmsum trúarbrögðum. Heitið kemur úr gríska orðinu ἄγγελος *angelos* („sendiboði“). Englar koma fyrir í goðsögum sóróisma, abrahamískum trúarbrögðum (eins og gyðingdómi, kristni og íslam), í nýplatónisma og ýmis konar dultrú. Í goðsögum abrahamískra trúarbragða koma englar fyrir í eins konar stigveldi, þar sem efstir sitja erkienglar eins og Mikael erkiengill og Gabríel erkiengill. Þar koma líka fyrir fallnir englar, sem samkvæmt sögunni syndguðu gegn guði og var varpað úr Himnaríki.

Englum er oft lýst sem ægifögrum verum með vængi, sem í kristnum helgimyndum eru oft fuglsvængir. Þar koma þeir líka oft fyrir með geislabauga og himneskt ljós. Hlutverk engla er að bera skilaboð frá guði til manna, birta mönnum sýnir, gæta manna (verndarenglar) og flytja sálir manna til Himnaríkis.
The Moonstone

**The Moonstone** er glæpasaga frá  1868 sem er talin ein fyrsta leynilögreglusagan. Höfundur sögunnar er Wilkie Collins. Sagan er skrifuð í tímaröð í bréfaformi (e. epistolary novel). Collins bjó söguna út til flutnings á leiksviði  1877.

## Heimildir
* The Moonstone (Wikisource)
Orlando Magic

**Orlando Magic** er körfuboltalið frá Orlando sem spilar í NBA deildinni. Liðið var stofnað árið 1989. Það hefur komist í úrslitakeppnina 16 sinnum og tvívegis í úrslit; 1995 og 2009. 

## Þekktir leikmenn

## Titlar
***[[National Basketball Association|NBA]]**
**Tap í úrslitum (2): 1995, 2009

## Heimild
*
Hálfdánar saga svarta

**Hálfdánar saga svarta** er önnur bók Heimskringlu. Hún segir frá lífi Hálfdánar svarta konungi Vestfoldar í Noregi. Hann var faðir Haralds hárfagra sem var fyrsti konungur sameinaðs Noregs.

Hálfdán var svartur á hár og fékk því viðurnefnið Hálfdán svarti. Hann tók við konungdóminum 18 ára gamall. Hann lagði undir sig talsvert landsvæði m.a. Agðir, Raumaríki, Heiðmörk, Haðaland, Þótn og Sogn. 

Hálfdán og konu hans dreymdu drauma um mikilfengleika þeirra afkomenda. Hálfdán lést fertugur að aldri þegar Haraldur sonur hans var 10 ára gamall.

## Fjölskyldulíf
Faðir Hálfdánar var Guðröður Hálfdánarson og móðir hans var Ása dóttir Haralds konungs í Ögðum. Guðröður bað um hönd Ásu en var synjað af föður hennar. Fór Guðröður þá og herjaði gegn Haraldi og rændi Ásu. Þegar Hálfdán var ársgamall lét Ása skósvein sinn myrða Guðröð.

Fyrri eiginkona Hálfdánar var Ragnhildur dóttir Haralds gullskeggs konungs í Sogni. Sonur þeirra var Haraldur hinn hárfagri. Síðari eiginkona hans var Ragnhildur dóttir Sigurðar hjartar konungur Hringaríkis.

## Draumar

Ragnhildi drottningu dreymdi draum þar sem hún var í grasagarði og tók þyrni úr serk sínum. Er hún fjarlægði þyrninn óx úr honum mikið tré sem var rautt neðst, með grænan bol og hvítar greinar. Greinar trésins voru svo miklar að henni fannst þær ná yfir allan Noreg og víðar.

Hálfdán dreymdi einnig draum. Honum sýndist hann vera allra manna best hærður með mikla marglita mislanga hárlokka. Einn lokkur sigraði alla hina.

## Dánarorsök
Hálfdán dó fertugur að aldri er hann féll í gegnum ís.

## Tengt efni

* Heimskringla

* Haraldur hárfagri

## Heimildir

* Snorri Sturluson. (1941-1951). *Heimskringla I-III*. Íslensk fornrit 26.-28. bindi. Hið íslenzka fornritafélag.

## Tenglar

* Texti Hálfdánar sögu svarta með nútímastafsetningu
* Texti Hálfdánar sögu svarta á norrænu eftir útgáfu W. Schultz frá 1869-1872.
Yinchuan Hedong-alþjóðaflugvöllurinn

**Alþjóðaflugvöllur Yinchuan Hedong ** (IATA: **INC**, ICAO: **ZLIC**) *([[Kínverska|kínverska:]] *银川河东国际机场*; [[Pinyin|rómönskun:]] Yínchuān Hédōng Guójì Jīchǎng)* er flughöfn Yinchuan höfuðborgar Ningxia sjálfstjórnarhéraðs í Alþýðulýðveldinu Kína.

Flugvöllurinn er staðsettur um 25 kílómetra suðaustur af miðborg Yinchuan í bænum Linghe í Lingwu borg. Hann hefur þrjár farþegamiðstöðvar. Þetta er fremur lítill flugvöllur miðað við marga alþjóðaflugvelli Kína, en engu að síður er hann meginflughöfn sjálfstjórnarhéraðsins Ningxia. Nafn flugvallarins „Hedong“ þýðir bókstaflega „Austur af ánni“ og kemur frá staðsetningu hans austan við Gulafljót.

Flugvöllurinn sem tók til starfa árið 1997, hefur vaxið mjög hratt. Árið 2019 afgreiddi flugvöllurinn um 10.6 milljón farþega. og um 60.000 tonn af farmi.

Snarlest og strætisvagnar tengja flughöfnina við miðborg Yinchuan.

Flugfélögin *Air China*, *China Eastern Airlines*, *China Southern Airlines*, og *Sichuan Airlines*, eru umsvifamest á flugvellinum. Alls starfa þar 30 flugfélög.

Flugvöllurinn býður meira en 70 flugleiðir til innlendra og erlendra borga. Flestir áfangastaðir eru innan Kína, en einnig eru alþjóðaflug frá Yinchuan til Dúbaí, Singapúr, Osaka, Nha Trang, Kuala Lumpur, og fleiri staða.
 
## Tenglar

* Vefsíða Travel China Guide um Yinchuan Hedong flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Bombus balteatus

***Bombus balteatus*** er tegund af humlum, ættuð frá Skandinavíu  og Rússlandi, Alaska, Kanada og fjöllum vestur Bandaríkjanna.

## Lýsing
Hún er yfirleitt svört með gulum röndum, en liturinn er breytilegur. Tungan er mjög löng.


File:Bombus balteatus.jpg
File:Bombus balteatus2.jpg
File:Bombus balteatus3.jpg
File:Bombus balteatus m dark form.jpg


## Tilvísanir
Bombus polaris

***Bombus polaris*** er tegund af humlum, ættuð frá norðurslóðum. Tegundin B. hyperboreus rænir búum hennar (sníkjulífi).
Nýlegar gensrannsóknir (2015) benda til að hún skiftist í tvær tegundir og á N-Ameríski hluti stofnsins að halda nafninu B. polaris, en Evrasíski hlutinn fá nafnið Bombus pyrrhopygus.

## Lýsing
Hún er gul með svarta rönd milli vængja, og yfirleitt með aðra á afturbol, en liturinn er mjög breytilegur. Hún er mjög loðin miðað við aðrar humlur. Tungan í meðallagi löng.

## Tilvísanir
Teddy Sheringham

**''Edward Paul** "Teddy" **Sheringham** '' (fæddur 2. apríl árið 1966) er enskur fyrrum knattspyrnumaður leikmaður, þekktur fyrir tíma sinn í Tottenham Hotspur FC og Manchester United FC, en áttu einnig gott tímabil í West Ham United. Sheringham spilaði atvinnumannabolta í yfir 20 ár. Hann lék 51 landsleik fyrir England og skoraði 11 landsliðsmörk. Fyrir félagslið skoraði hann yfir 300 mörk.

## Titlar
*Enska úrvalsdeildin: 1999, 2000, 2001 (Manchester United)
*Enski bikarinn: 1999 (Manchester United)
*Meistaradeild Evrópu: 1999 (Manchester United)
*HM Félagsliða: 1999 (Manchester United)
*Markakóngur Ensku úrvalsdeildarinnar: 1993 (Tottenham Hotspur)

### Tölfræði

## Heimildir
*https://www.soccerbase.com/players/player.sd?player_id=7239

## Neðanmálsgreinar
Jadon Sancho

**Jadon Malik Sancho** (fæddur 25. mars 2000) er enskur knattspyrnumaður sem spilar með Chelsea FC (á láni frá enska félaginu Manchester United) og enska landsliðinu. Sancho var í yngri flokkum Watford FC og Manchester City áður en hann hélt til Þýskalands, þ.e. þýska félagsins Borussia Dortmund. Hann vakti athygli þar og skoraði sem og gaf margar stoðsendingar á tíma sínum þar. 

Sumarið 2021 fóru sögur af Sancho og samningi við Manchester United að verða háværari en United hafði reynt að fá hann til liðs við sig árið áður. Sancho var svo staðfestur hjá félaginu í júlí 2021 og var verðið 85 miljón evra. 
Sancho gekk ekki vel hjá United og lenti loks upp á kant við Erik Ten Hag þjálfara liðsins. Hann var lánaður til Dortmund í janúar 2024 og til Chelsea tímabilið 2024-2025.

## Heimild
*https://uk.soccerway.com/players/jadon-sancho/453120/
## Tilvísanir
Yokohama

**Yokohama** er næst stærsta borg Japans. Hún er í Tókýó-flóa og talin með stórborgarsvæði Tókýó. Þar búa um 3,7 milljónir (2016).

Yokohama var lítið fiskiþorp fyrir miðja 19. öld en með opnun landsins, á Meiji-tímabilinu, varð hún síðar helsta verslunarhöfn landsins. Tugþúsundir létust þar í jarðskjálfta árið 1923 og árið 1945 gerðu Bandaríkjamenn loftárásir á borgina og varð aftur mikið mannfall og stór hluti borgarinnar eyðilagðist.